MARIJAMPOLĖS SAVIVALDYBĖS TARYBA

SPRENDIMAS

DĖL UGDYMO IR KITŲ TEIKIAMŲ PASLAUGŲ ĮKAINIŲ NUSTATYMO MARIJAMPOLĖS MENO MOKYKLOJE

2023 m. birželio 26 d. Nr. 1-208

Marijampolė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 29 punktu, Lietuvos Respublikos švietimo įstatymo 15 straipsnio 2 dalimi, 16 straipsnio 2 dalimi, 70 straipsnio 9 dalimi ir Lietuvos Respublikos Vyriausybės 1999 m. gruodžio 31 d. nutarimo Nr. 1526 „Dėl užmokesčio už vaikų papildomą ugdymą“ 1 punktu ir atsižvelgdama į Marijampolės meno mokyklos 2023 m. gegužės 25 raštą Nr. V5-46 „Dėl mokesčio už ugdymą pakeitimo“, Marijampolės savivaldybės taryba nusprendžia:

1. Nustatyti:

1.1. mokestį už ugdymą Marijampolės meno mokykloje (toliau – Mokykloje) už kiekvieną mokslo metų mėnesį:

1.1.1. ankstyvojo muzikinio ugdymo, dainavimo dalyko, sceninės choreografinės raiškos, pradinio dailės ugdymo programų mokiniams – 15,00 Eur;

1.1.2. choreografijos dalyko, violončelės, liaudies instrumentų dalykų programų mokiniams – 15,00 Eur;

1.1.3. dailės pagrindinio ir išplėstinio ugdymo programų mokiniams – 15,00 Eur;

1.1.4. muzikos saviraiškos (mėgėjų), išplėstinio muzikinio ugdymo, pagrindinių (instrumentinių) dalykų ugdymo programų mokiniams – 15,00 Eur;

1.1.5. suaugusiems (sulaukusiems 18 metų ir nesimokantiems bendrojo ugdymo mokyklose) už muzikinio ir dailės ugdymo programas – 75,00 Eur;

1.1.6. ankstyvojo dailės ugdymo programos mokiniams – 15,00 Eur;

1.1.7. integruoto meninio ugdymo programos mokiniams – 15,00 Eur;

1.2. nuomos paslaugų kainas:

1.2.1. už muzikos instrumentą, kai Mokyklos mokinys išsineša jį į namus – 3,00 Eur per mėnesį;

1.2.2. už muzikos instrumentą, kai kiti asmenys išsineša jį į namus – 5,00 Eur per mėnesį;

1.2.3. už vieną tautinių rūbų komplektą, kai juo naudojasi iki 10 kalendorinių dienų – 3,00 Eur;

1.2.4. už vieną tautinių rūbų komplektą, kai juo naudojasi nuo 11 kalendorinių dienų iki vieno mėnesio – 5,00 Eur;

1.3. mokestį mokyklos organizuojamų regioninių, respublikinių ir tarptautinių muzikinių festivalių ir konkursų (individualiems atlikėjams ar kolektyvams), seminarų suaugusiems dalyviams:

1.3.1. regioninio muzikinio festivalio – 5,00 Eur;

1.3.2. regioninio muzikinio konkurso, muzikinio festivalio – 7,00 Eur;

1.3.3. respublikinio muzikinio konkurso – 10,00 Eur;

1.3.4. dailės seminaro iki 6 val. – 12,00 Eur;

1.3.5. tarptautinio muzikinio festivalio – 15,00 Eur;

1.3.6. tarptautinio muzikinio konkurso – 25,00 Eur.

2. Mažinti mokestį už ugdymą 50 proc.:

2.1. neįgaliems vaikams, pateikusiems Gydytojų konsultacinės komisijos pažymas;

2.2. socialinę paramą gaunančių šeimų vaikams, pateikusiems pažymas iš Marijampolės savivaldybės administracijos Piniginės paramos skyriaus, pažymoje nurodytam laikui.

3. Mokyklos mokestis už ugdymą turi būti mokamas pagal Mokyklos direktoriaus nustatytą tvarką. Mokinį, laiku nesumokėjusį mokesčio, direktorius turi teisę išbraukti iš Mokyklos sąrašų.

4. Surinktos ugdymo mokesčio lėšos apskaitomos Mokyklos veiklos pajamų sąskaitoje.

5. Pripažinti netekusiais galios:

5.1. Marijampolės savivaldybės tarybos 2014 m. spalio 27 d. sprendimą Nr. 1-352 „Dėl neformaliojo švietimo mokesčio nustatymo pakeitimo perskaičiuojant mokestį į Eurus“ su visais pakeitimais ir papildymais;

5.2. Marijampolės savivaldybės tarybos 2015 m. sausio 26 d. sprendimą Nr. 1-12 „Dėl Marijampolės muzikos mokyklos teikiamų nuomos paslaugų kainų nustatymo“ su visais pakeitimais ir papildymais.

6. Nustatyti, kad šis sprendimas įsigalioja 2023 m. rugsėjo 1 d.

Savivaldybės meras	Povilas Isoda